Број:

Датум: . године

Б Е О Г Р А Д

На основу решења Привредног суда у Београду 4. Ст. бр. 242/2015 од 19.03.2017. године, а у складу са чланoм 131, 132. и 133. Закона о стечају («*Службени гласник РС» број 104/2009, 99/2011, 71/2012 - Одлука Уставног суда и 83/2014)* и Националним стандардом број 5 – Националним стандардом о начину и поступку уновчења имовине стечајног дужника («*Службени гласник РС» број 13/2010*), као и одредбама Закона о изменама и допунама Закона о Агенцији за лиценцирање стечајних управника («Службени гласник РС», бр. 89/2015), Агенција за лиценцирање стечајних управника као стечајни управник стечајног дужника:

**ПКБ ВЕЛЕПРОДАЈА-ПРОДУКТ АД У СТЕЧАЈУ**

**Београд, Зрењанински пут 194**

**О Г Л А Ш А В А**

**Продају дела покретне имовине стечајног дужника методом јавног надметања**

|  |  |  |
| --- | --- | --- |
| **Предмет продаје представља покретна имовина груписана у следећу имовинску целину** | **Почетна цена (дин.)** | **Депозит (дин.)** |
| **ЦЕЛИНА 1**  **Моторно возило:**   * **Путничко возило Шкода Фабија.** Модел: FABIA ELEGANCE SDI 1.9, Година производње: 2004, Регистарска ознака: BG565-DH, Број шасије: TMBMF46Y254265295, Запремина мотора 1896 cm3. **Возило није регистровано и није у возном стању.** | **40.000,00** | **16.000,00** |
| **ЦЕЛИНА 2**  **Моторно возило:**   * **Путничко возило Рено Меган.** Модел: MEGANE BERL.GENERATION 1.5DCI, Година производње: 2010, Регистарска ознака: BG1009-CW, Број шасије: VF1BZAA0543357289, Запремина мотора 1461 cm3. **Возило није регистровано и није у возном стању.** | **150.000,00** | **60.000,00** |
| **ЦЕЛИНА 3**  **Моторно возило:**   * **Путничко возило Рено Меган.** Модел: MEGANE BERL.GENERATION 1.5DCI, Година производње: 2010, Регистарска ознака: BG439-SH, Број шасије: VF1BZAA0543967929, Запремина мотора 1461 cm3**.**  **Возило није регистровано и није у возном стању.** | **150.000,00** | **60.000,00** |
| **ЦЕЛИНА 4**  **Моторно возило:**   * **Теретно возило Турбо Ривал 35.10.** Модел: NEW TURBO RIVAL 35.10 HKF-FURGON, Година производње: 2010, Регистарска ознака: BG279-HF, Број шасије: ZCFC357010Z016318, Запремина мотора 2800 cm3. **Возило није регистровано и није у возном стању.** | **50.000,00** | **20.000,00** |
| **ЦЕЛИНА 5**  **Моторно возило:**   * **Теретно возило Комби Застава Турбо Ривал 49.10.** Модел: NEW TURBO RIVAL 49.10 HNFPKI, Година производње: 2009, Регистарска ознака: BG042-PD, Број шасије: ZCFC497000Z016275, Запремина мотора 2800 cm3. **Возило није регистровано и није у возном стању.** | **50.000,00** | **20.000,00** |
| **ЦЕЛИНА 6**  **Моторно возило:**   * **Теретно возило Комби Застава Турбо Ривал 40.10.** Модел: NEW T.R.40.10HNFPK IZOT.FUR, Година производње: 2004, Регистарска ознака: BG297-GM, Број шасије: ZCFC407010Z014316, Запремина мотора 2800 cm3**. Возило није регистровано и није у возном стању.** | **50.000,00** | **20.000,00** |
| **ЦЕЛИНА 7**  **Моторно возило:**   * **Теретно возило Рено Мастер ФГ.** Модел: MASTER FG E1 333 Y6, Година производње: 2008, Регистарска ознака: BG318-PY, Број шасије: VF1FDC3M639666171, Запремина мотора 2464 cm3. **Возило није регистровано и није у возном стању.** | **100.000,00** | **40.000,00** |
| **ЦЕЛИНА 8**  **Утоварне машине (виљушкари) према спецификацији у прилогу продајне документације:**   * **Виљушкар ВАД,** * **Виљушкар ИНДОС,** * **Електровиљушкар ПРИМАТ** * **Исправљач за електровиљушкар** | **655.000,00** | **262.000,00** |
| **ЦЕЛИНА 9**   * **Алат и опрема, према спецификацији у прилогу продајне документација** | **160.700,00** | **64.280,00** |
| **ЦЕЛИНА 10**   * **Залихе робе и производа, према спецификацији у прилогу продајне документација** | **72.185,47** | **28.874,19** |

Детаљан приказ и опис имовине дат је у продајнoj документацији.

Право на учешће у поступку продаје имају сва правна и физичка лица која:

* након преузимања предрачуна, **изврше уплату ради откупа продајне документације у износу од 10.000,00 + ПДВ динара за сваку целину појединачно.** Предрачун се може преузети сваког радног дана у периоду од 10:00 до 14:00 часова, на адреси Крагујевац, Ул. Драгослава Срејовића бр. 21, уз обавезну претходну најаву поверенику стечајног управника. Рок за откуп продајне документације је најкасније **02.10.2019. године**.
* **уплате депозит (са позивом на редни број имовинске целине из огласа),** на текући рачун стечајног дужника **број 160 – 461582 –05 код Banca Intesa a.d. Beograd,** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (**рок за уплату депозита је** најкасније **02.10.2019. године**). У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, VI спрат, најкасније до **02.10.2019. године** до 15:00 часова по београдском времену (GMT+2). У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **09.12.2019. године**.
* **потпишу Изјаву о губитку права на повраћај депозита.** Изјава чини саставни део продајне документације;

Имовина се купује у виђеном стању. Након откупа продајне документације иста се може разгледати сваког радног дана у периоду од 10:00 до 14:00 часова а најкасније 7 (седам) дана пре дана одржавања заказане продаје.

Након уплате депозита, а најкасније до **02.10.2019. године**, потенцијални купци, ради правовремене евиденције, поверенику стечајног управника морају предати: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** **одржаће се** дана **09.10.2019.** године у 11:00часова на адреси: Агенција за лиценцирање стечајних управника – Центар за стечај, Теразије бр. 23, Београд, III спрат „Симпо сала“.

Регистрација учесника почиње два сата пре почетка јавног надметања, а завршава се 15 минута пре почетка јавног надметања, односно у периоду од 09:00 до у 10:45 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна),
2. отвара јавно надметање читајући правила надметања,
3. позива учеснике да прихвате понуђену цену према унапред утврђеним корацима увећања,
4. одржава ред на јавном надметању,
5. проглашава за купца учесника који је прихватио највишу понуђену цену,
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од 2 (два) радна дана од дана јавног надметања, а пре потписивања купопродајног уговора, након чега ће му гаранција бити враћена.

Купопродајни уговор се потписује у року од 3 (три) радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 (осам) дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му гаранција бити враћена. У конкретном случају, купопродајни уговор потписује се у року од 3 (три) радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача депозит (гаранција) се враћа у року од 8 (осам) дана од дана одржавања јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порези и сви други овде непоменути трошкови који произилазе из закљученог купопродајног уговора, у целости падају на терет купца.

Овлашћено лице, повереник Драган М. Маринковић, контакт телефон: 064 – 3755 – 744.